Mononychini

Mononychini er en gruppe av små, runde, mer eller mindre skjellkledte snutebiller. 


== Utseende ==
Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er brunlig, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.


== Levevis ==
Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster. 
Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn.


== Utbredelse ==
Gruppen har en holarktisk utbredelse.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien snutebiller, Curculionoidea Latreille, 1802
Familien snutebiller, Curculionidae Latreille, 1802
Underfamilien småsnutebiller, Ceutorhynchinae Gistel, 1856
Stammen Mononychini LeConte, 1876 – ikke i Norge
Slekten †Mononychites Haupt, 1956 (fossil)
†Mononychites punctipennis Haupt, 1956
†Mononychites rotundatus Haupt, 1956
Slekten Mononychus Schüppel in Germar, 1824
Mononychus algerinus Gandolphe, 1878 - ofte regnet som et synonym for M. superciliaris
Mononychus amurensis Schultze, 1898 - ofte regnet som et synonym for M. vittatus
Mononychus angustus Schultze, 1899 - ofte regnet som et synonym for M. superciliaris
Mononychus caucasicus Kolenati, 1859 - ofte regnet som et synonym for M. punctumalbum
Mononychus euphraticus Schultze, 1897 - ofte regnet som et synonym for M. punctumalbum
Mononychus interponens Schultze, 1901
Mononychus interruptus Schultze, 1901
Mononychus ireos (P.S.Pallas, 1773)
Mononychus kolenatii Kolenati, 1859
Mononychus pallidicornis Pic, 1900 - ofte regnet som et synonym for M. superciliaris
Mononychus punctumalbum (Herbst, 1784) – nærmest funnet i Litauen
Mononychus quadrifossulatus Chevrolat, 1872 - ofte regnet som et synonym for M. superciliaris
Mononychus rondoui Vuillet, 1911 - ofte regnet som et synonym for M. punctumalbum
Mononychus schönherri Kolenati, 1859
Mononychus spermaticus Becker, 1862 - ofte regnet som et synonym for M. punctumalbum
Mononychus sulcatocarinulatus Schultze, 1901
Mononychus superciliaris Boheman, 1844
Mononychus syriacus Redtenbacher, 1843 - ofte regnet som et synonym for M. punctumalbum
Mononychus tangerianus Chevrolat, 1872 - ofte regnet som et synonym for M. superciliaris
Mononychus thompsoni Korotyaev, 1981
Mononychus variegatus Brullé, 1838
Mononychus vittatus Faldermann, 1838
Mononychus vulpeculus (J.C.Fabricius, 1802)


== Referanser ==


== Litteratur ==


== Eksterne lenker ==
(no) Mononychini hos Artsdatabanken 
Mononychini – detaljert informasjon på Wikispecies